Hovedformer for navnetabuet: Det statlige navnetabuet (国讳; 國諱) var et tabu mot å benytte keiserens eller keiserens forfedres navn. Under Qindynastiets dager unnvek man Qin Shi Huangs navn Zheng (政), og navnet på årets første måned (正月, «den opprette måneden») ble byttet ut med (端月, «den korrekte/rette måneden»). Generelt unnvek man keiserforfedres navn så langt tilbake som syv slektsledd. Klanens navnetabu (家讳; 家諱) var et tabu mot å benytte sine egne forfedres navn. De helliges navnetabu (聖人諱) var et tabu mot å benytte særlig høyt respekterte personers navn. Under noen dynastier var for eksempel Konfucius' navn tabu.